Skagastølsbu

Skagastølsbu (1758 moh.), også kalt Hytta på Bandet, er en hytte som ligger ved foten av Storen, mellom Skagastølsbreen og Midtmaradalsbreen, i fjellområdet Hurrungane. Skagastølsbu ble først oppført i 1890 av Torgeir Sulheim, men hytta blåste ned samme året, og i 1894 sto en ny oppmurt steinhytte med trebekledning innvendig ferdig. Hytta ligger i et værhardt område og har blitt redningen for mange fjellklatrere som har kunnet søke ly der etter å ha blitt overrasket av dårlig vær.

Hytta er eiet og drevet av DNT Oslo og Omegn som nødbu. Luster Rødekors har ansvaret for nødutstyret i hytta.  Mangel på sikkert sted å rømme i tilfelle brann gjør at det ikke kan tilbys overnatting. Sommeren 2016 ble alt utenom steinveggene skiftet til nye materialer i solide dimensjoner. Turfolk og klatrere er velkommen inn, men rydd opp etter deg og ta med søppelet hjem.

Eksterne lenker 
 

Turisthytter i Vestland
Jotunheimen
Byggverk i Årdal
Samferdsel i Årdal